Uruguay (fium)

L'Uruguay l'è un fium q'al corr ind la part oriental de l'Amerega del Sud, ind i stats del Brasil, Uruguay e Arjentina ; al nass in Brasil, ind la Serra do Mar quand qe olter duu fium (Pelotas e Canoas) se meten insema. Al g'ha una longeza de 2.400 km incirca e al drena un basin imbrifer de 370.000 km².Ol so cors al fa la forma de un arc : al marca jo prima ol confin intra ol Brasil (stat del Rio Grande do Sul) e l'Arjentina, pœ dop qell tra l'Arjentina e l'Uruguay. Al se desvœia ind l'Oceen Atlanteg, cont un delta in comun cont ol fium Paranà ciamad Rio de la Plata.

Del pont de vista economeg ol fium l'è important per la produzion de enerjia idroeletrega, cont ol sbarament del Salto Grande.
Ol fium l'è traversad de tri ponts stradai, a cavall del confin Uruguay-Arjentina.